CELEX: C2006/022/14
Language: da
Date: 2006-01-28 00:00:00
Title: Sag C-406/05: Anmodning om præjudiciel afgørelse forelagt ved dom afsagt den  18. november 2005  af Hoge Raad der Nederlanden i sagen Staatssecretaris van Financiën mod P. Jurriëns Beheer BV

28.1.2006   
            
            
               DA
            
            
               Den Europæiske Unions Tidende
            
            
               C 22/8
            
         Anmodning om præjudiciel afgørelse forelagt ved dom afsagt den 18. november 2005 af Hoge Raad der Nederlanden i sagen Staatssecretaris van Financiën mod P. Jurriëns Beheer BV
   (Sag C-406/05)
   (2006/C 22/14)
   Processprog: nederlandsk
   Ved dom afsagt den 18. november 2005, indgået til Domstolens Justitskontor den 21. november 2005, har Hoge Raad der Nederlanden i sagen Staatssecretaris van Financiën mod P. Jurriëns Beheer BV forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Afhænger anvendelsen af sjette direktivs (1) artikel 13, punkt B, litra d), nr. 6, på forvaltning af investeringsforeninger blot af arten af den udførte tjenesteydelse, eller er anvendelsen også betinget af, at tjenesteydelserne vedrørende forvaltning udføres af den person, der står i et retsforhold til deltagerne i den pågældende forening?
            
         
               2)
            
            
               Kan en tjenesteydelse, der er aftalt med en organisation, og som hvad angår aktiviteterne består i forvaltning af investeringsforeninger, anses for forvaltning som omhandlet i den ovenfor i spørgsmål 1 omhandlede fritagelse, hvis den, som leverer tjenesteydelsen, udfører denne i sin egenskab af direktør i organisationen?
            
         
      (1)  Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag, EFT L 145, s. 1.